CELEX: 62013FN0090
Language: mt
Date: 2013-09-18 00:00:00
Title: Kawża F-90/13: Rikors ippreżentat fit- 18 ta’ Settembru 2013 — ZZ vs Il-Kummissjoni

25.1.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 24/40
            
         Rikors ippreżentat fit-18 ta’ Settembru 2013 — ZZ vs Il-Kummissjoni
   (Kawża F-90/13)
   2014/C 24/74
   Lingwa tal-kawża: it-Taljan
   
      Partijiet
   
   
      Rikorrent: ZZ (rappreżentant: L. Mansullo, avukat)
   
      Konvenuta: Il-Kummissjoni Ewropea
   
      Suġġett
   
   Annullament tad-deċiżjoni li tiċħad it-talba tar-rikorrent bil-għan li jikseb kumpens għad-danni subiti minħabba allegat ksur tad-dritt tiegħu tal-kunfidenzjalità kkawżat mit-trażmissjoni, minn naħa tal-konvenuta, ta’ ittra, dwar is-sitwazzjoni tiegħu, lil avukat li ma kienx qed jirrapreżentah.
   
      Talbiet tar-rikorrent
   
   
               —
            
            
               jannulla ċ-ċaħda, tkun xi tkun il-forma, tat-talba tas-26 ta’ Ottubru 2012, trażmessa mir-rikorrent lill-Kummissjoni, li rċevietha b’mod regolari;
            
         
               —
            
            
               jannulla ċ-ċaħda, tkun xi tkun il-forma, tat-talba tal-4 ta’ Lulju 2012, trażmessa mir-rikorrent lill-Kummissjoni, li rċevietha b’mod regolari;
            
         
               —
            
            
               jannulla ċ-ċaħda, tkun xi tkun il-forma, tal-ilment tas-26 ta’ Settembru 2012, imressaq kontra d-deċiżjoni li tiċħad it-talba tad-9 ta’ Marzu 2012, trażmessa mir-rikorrent lill-Kummissjoni, li rċevietu b’mod regolari;
            
         
               —
            
            
               jannulla n-nota datata t-12 ta’ Novembru 2012, li tikkontjeni, fil-parti ta’ fuq fin-naħa tal-lemin tal-unika paġna tagħha, ir-referenza “HR.D.2/MB/ac/Ares (2012) 1332162”;
            
         
               —
            
            
               jannulla n-nota datata s-27 ta’ Settembru 2012, li tikkontjeni, fil-parti ta’ fuq fin-naħa tal-lemin tal-ewwel miż-żewġ paġni tagħha, ir-referenza “Ref Ares (2012) 1131229 — 27.09.2012”;
            
         
               —
            
            
               jannulla ċ-ċaħda, tkun xi tkun il-forma, tal-ilment tal-10 ta’ Marzu 2013;
            
         
               —
            
            
               jannulla ċ-ċaħda, tkun xi tkun il-forma, tal-ilment tat-2 ta’ Jannar 2013;
            
         
               —
            
            
               jekk ikun meħtieġ, tannulla n-nota tad-29 ta’ April 2013, li tikkontjeni fil-parti ta’ fuq fin-naħa tal-lemin tal-ewwel mit-tlett paġni tagħha r-referenza “Ref. Ares (2013) 977767 — 29.04.2013”;
            
         
               —
            
            
               jikkundanna lill-Kummissjoni tħallas lir-rikorrent is-somma ta’ EUR 10 000,00, flimkien ma’ interessi kkalkolati fuq din is-somma bir-rata ta’ 10 % fis-sena, b’kapitalizzazzjoni annwali, sa mit-28 ta’ Frar 2013 u sal-ħlas effettiv tal-imsemmija somma;
            
         
               —
            
            
               jikkundanna lill-Kummissjoni tħallas lir-rikorrent is-somma ta’ EUR 25 000,00, flimkien ma’ interessi kkalkolati fuq din is-somma bir-rata ta’ 10 % fis-sena, b’kapitalizzazzjoni annwali, sa mill-5 ta’ Novembru 2012 u sal-ħlas effettiv tal-imsemmija somma;
            
         
               —
            
            
               jikkundanna lill-Kummissjoni għall-ispejjeż.